
Republika Hrvatska
Općinski sud u Osijeku
31000   Osijek                                                                       
Europska avenija 7
Poslovni broj: P Ob-171/2026-5


U   I M E   R E P U B L I K E   H R V A T S K E

P R E S U D A

N A  T E M E L J U   P R I Z N A N J A


	Općinski sud u Osijeku, po sutkinji Jadranki Oroz, kao sucu pojedincu, u pravnoj stvari tužiteljice M. Š., OIB: …, iz B., V. .. zastupana po opun. Domagoju Rešetaru, odvjetniku u OD Rešetar & Partneri, protiv tuženika D. Š., OIB: …, iz B.., V.. .., radi utvrđenja bračne stečevine, izvan ročišta, dana 15. srpnja 2026.,


p r e s u d i o  j e  


I. Utvrđuje se da nekretnina upisana u zemljišne knjige Općinskog suda u Osijeku, Zemljišnoknjižni odjel Osijek, k.o. Osijek, zk.ul.br. …, kčbr. ../.. u naravi K. I D... V. BR. .., ukupne površine 750 m2, predstavlja bračnu stečevinu tužiteljice M. Š.. iz B.., V..ul. .., OIB: …, i tuženika D. Š.. iz B.., V… ul. .., OIB: ……, te da su isti suvlasnici na predmetnoj nekretnini svaki u ½ dijela.

II. Nalaže se Zemljišnoknjižnom odjelu Osijek da izvrši uknjižbu prava vlasništva tužiteljice M. Š.. iz B.., V..ul. .., OIB: …,, na ½ dijela nekretnine upisane u zemljišne knjige Općinskog suda u Osijeku, Zemljišnoknjižni odjel Osijek, k.o. Osijek, zk.ul.br. …, kčbr. …/.., u naravi K. I D.. V. BR. .., ukupne površine 750 m2, a što je tuženik D. Š.. iz B.., V… ul. .., OIB: ……., dužan trpjeti.

III. Nalaže se tuženiku D.. Š.. iz B…, V.. ul. .., OIB: …, da tužiteljici M. Š.. iz B.., V..ul. .., OIB: …,, u roku od 15 dana, na ime protuvrijednosti automobila marke Toyota C…, broj šasije: ………, isplati iznos od 5.000,00 eura.

IV. Svaka stranka snosi svoj trošak postupka.
 

Obrazloženje


1. Tužiteljica je po opunomoćeniku dana 21. travnja 2026. podnijela tužbu protiv tuženika radi utvrđenja bračne stečevine. Navodi da tužiteljica i tuženik su dana 18. listopada 2003. godine sklopili brak. Tijekom trajanja bračne zajednice tužiteljica i tuženik su stekli nekretninu upisanu u zemljišne knjige Općinskog suda u Osijeku, Zemljišnoknjižni odjel Osijek, k.o. Osijek, zk.ul.br. …., kčbr. ../.. u naravi K. I D... V… BR. .., ukupne površine 750 m2, a koja nekretnina predstavlja bračnu stečevinu. Automobil marke Toyota C.., broj šasije: …….., a koji je na imenu  tuženika, kupljen je vlastitom imovinom tužiteljice, stoga tužiteljica od tuženika traži da joj isplati protuvrijednost predmetnog automobila.

2. U odgovoru na tužbu tuženik je podneskom zaprimljenim na ovaj sud 13. srpnja 2026. priznao tužbu i tužbeni zahtjev, te je naveo da je nepotrebna tužba za podjelom nekretnine koja je upisana na podjeli za stečenu imovinu u braku, te da dobrovoljno se slaže da njegovoj supruzi ustupi polovicu kuće bez parničnog postupka. Moli da mu se pismena dostave na adresu B. R.. .., Š….

4. Slijedom navedenog, a obzirom na izričito priznanje tužbenog zahtjeva od strane tuženika, sud je bez daljnjeg raspravljanja, tužbeni zahtjev usvojio u cijelosti i na temelju članka 331. stavak 1. i članka 338. stavak 5. Zakona o parničnom postupku  („Narodne novine“ broj 53/91, 91/92, 58/93, 112/99, 88/01, 117/03, 88/05, 2/07, 84/08, 123/08, 57/11, 148/11, 25/13, 28/13,  89/14, 70/19, 80/22 114/22 i 155/23; dalje ZPP-a) donio presudu na temelju priznanja i presudio kao u izreci presude.

5. Prema ocjeni ovoga suda, dispozicije stranaka nisu u protivnosti s prisilnim propisima iz odredbe članka 3. stavak 3. ZPP-a, a na što ovaj sud pazi po službenoj dužnosti.

6. Odluka u toč. VII. izreke temelji se na odredbi članka 366. st. 1. Obiteljskog zakona („Narodne novine“ broj 103/15, 98/19, 47/20, 49/23 i 156/23). Imajući u vidu sve okolnosti slučaja (tuženik je u odgovoru na tužbu priznao tužbeni zahtjev te svojim ponašanjem nije doprinjeo odugovlačenju postupka) i uvažavajući ishod postupka koji je okončan donošenjem presude na temelju priznanja, sud je odredio da svaka stranka snosi svoj trošak postupka.

7. Slijedom svega navedenog, odlučeno je kao izreci ove presude.

U Osijeku, 15. srpnja 2026.

    SUTKINJA 
    JADRANKA OROZ  















UPUTA O PRAVNOM LIJEKU:

	Protiv ove presude nezadovoljna  stranka ima pravo žalbe u roku od 15 dana po primitku istog. Žalba se podnosi pisano putem ovog suda nadležnom županijskom sudu.
	Presuda na temelju priznanja može se pobijati zbog bitne povrede odredaba parničnog postupka ili zbog toga što je izjava o priznanju dana u zabludi ili pod utjecajem prisile ili prijevare (članak 353. stavak 3. ZPP-a).

